เห็นลงในวงในว่าห้องอาหารชูถิ่น แต่ตอนผ่านๆไป 2-3 รอบเห็นแต่ป้ายร้านข้าวมันไก่ชูถิ่น ป้ายตัวใหญ่น่าสน เลยหาเรื่องแวะหน่อย

ร้านอยู่ริมถนนเทพารักษ์ ประมาณกม 3 นอกจากข้าวมันไก่ ก็มีพวกต้มซุปกับกระเพาะปลาขาย จริงๆก็ไม่น่าถึงกับเป็นห้องอาหารหรอกนะ ไปถึงช่วงบ่ายวันเสาร์ ปรากฎว่าของจะหมดแล้วเหลือกระเพาะปลากับข้าวมันไก่ ที่มีแต่ข้าวหุงธรรมดานะ 

สั่งข้าวมันไก่มาทาน เป็นข้าวธรรมดามาพร้อมไก่ตอน ราคา 40 บาท ที่ได้ใจคือให้น้ำซุแมาทานคู่เยอะมาก ไม่รู้เพราะใกล้ปิดร้านหรือเปล่า แถมขิงกระเทียมซอยมาเพียบ

รสชาติไก่ตอน มันนุ่ม มันเยิ้มมาเลยทีเดียว น้ำจิ้มเต้าเจี้ยวออกเค็มๆหน่อย แต่ใส่พริกกระเทียมได้สะใจดี น้ำซุปที่ให้มาด้วยรสชาติค่อนข้างดีเลยนะ ออกหอม กลมกล่อมดีอยู่ ยิ่งให้โครงมาทานด้วยเยอะเลยนี่ยิ่งชอบ คุ้มมาก

ิอาเฮียคนขาย ออกแนวตลกๆ พูดเสียงดัง เฮฮาดี รวมๆแล้วข้าวมันไก่เขาดีใช้ได้นะ เสียดายแค่ข้าวหมดนี่แหละ ไม่งั้นคงปลื้มกว่านี้ล่ะ